Þessum bæklingi er ætlað að auðvelda vinnu að innnleiðingu þekkingardrifins samfélags á Fljótsdalshéraði . Ef vel á að takast þarf að virkja sem flesta á öllum stigum sveitarfélagsins í samstarf um þetta verkefni . Grundvallarforsenda allrar samvinnu og samstarfs millum manna er að samstaða ríki um hvert ber að stefna og sami skilningur ríki um það hvað málin snúast um . Það er mikilvægt að allir tali sama máli og því er rétt að huga vel að þeim hugtökum og þeirri hugsun sem lögð er til grundvallar starfinu .